Document ID: 32012R0418

РЕГЛАМЕНТ ЗА ИЗПЪЛНЕНИЕ (ЕС) № 418/2012 НА КОМИСИЯТА
от 16 май 2012 година
за изменение на Регламент (ЕО) № 376/2008 по отношение на задълженията за лицензии за някои селскостопански продукти и за изменение на Регламент (ЕО) № 1342/2003 по отношение на прехвърляне на права, произтичащи от лицензиите за зърнени култури и ориз, внасяни в рамките на тарифни квоти
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 134 и член 161, параграф 3 във връзка с член 4 от него,
като има предвид, че:
(1)
По силата на членове 130 и 161 от Регламент (ЕО) № 1234/2007 за управление на вноса и износа Комисията разполага с правомощия да определя продуктите, за които вносът или износът се осъществяват при условие че е представена съответната лицензия. При оценка на необходимостта от въвеждане на режим на лицензии Комисията следва да вземе предвид подходящите средства за управление на пазарите, и по-специално средствата за контрол на вноса или износа.
(2)
В член 1, параграф 2, буква а), подточка i) от Регламент (ЕО) № 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (2) във връзка с част I, раздел А от приложение II към посочения регламент се предвижда задължение за лицензия за внос, наред с другото, на твърда пшеница, включително продукти, внесени в рамките на тарифните квоти, посочени в член 1, параграф 2, буква а), подточка iii) от същия регламент, ечемик и сорго на зърна, различно от хибриди за посев, всички тези продукти, включително семена от тях. В Регламент (ЕО) № 376/2008 се предвижда също задължение за лицензия за внос на корени от маниока, арарут или салеп, земни ябълки, сладки картофи и подобни корени и клубени с високо съдържание на нишесте или инулин, пресни, охладени, замразени или сушени, дори нарязани на парчета или агломерирани под формата на гранули, за внос на сърцевина на сагово дърво и за внос на сладки картофи за консумация от човека.
(3)
В член 1, параграф 2, буква б), подточка i) от Регламент (ЕО) № 376/2008 във връзка с раздел А от част II на приложение II към посочения регламент се предвижда задължение за лицензии за износ, наред с другото, на твърда пшеница, ръж, ечемик и овес, всички тези, включително семена от тях.
(4)
Приложение II към Регламент (ЕО) № 376/2008 се позовава на кодове по КН, за да се означат продуктите, за които се изисква лицензия за внос или износ съгласно условията, определени с посочения регламент.
(5)
Изглежда подходящо да се адаптират кодовете по КН, използвани в части I, II и III от приложение II към Регламент (ЕО) № 376/2008, към тези, използвани в приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (3), изменен с Регламент (ЕС) № 1006/2011 на Комисията (4). Освен това в интерес на яснотата са необходими някои малки езикови промени в приложение II към Регламент (ЕО) № 376/2008.
(6)
В интерес на опростяването и с оглед намаляване на административната тежест за държавите членки и за операторите, изискването да се представят лицензии за внос на семена от твърда пшеница, включително продукти, внесени в рамките на тарифните квоти, посочени в член 1, параграф 2, буква а), подточка iii) от Регламент (ЕО) № 376/2008, от ечемик и сорго на зърна, различно от хибриди за посев, изискването за лицензи за внос на корени от маниока, арарут или салеп, земни ябълки, сладки картофи и подобни корени и грудки с високо съдържание на нишесте или инулин, пресни, охладени, замразени или сушени, дори нарязани на парчета или агломерирани под формата на гранули, сърцевина на сагово дърво и за сладки картофи за консумация от човека, както и изискването за лицензии за износ на семена от твърда пшеница, от ръж, от ечемик и от овес, следва да бъде премахнато.
(7)
Съгласно член 130, параграф 1 от Регламент (ЕО) № 1234/2007, с Регламент (ЕО) № 376/2008 се въвежда задължение за лицензия за внос на всички захарни продукти, попадащи под код по КН 1701, внасяни по преференциален режим, различен от тарифни квоти. Размерът на гаранцията и срокът на валидност на лицензиите за внос за всички продукти, които попадат в рамките на този код по КН, внасяни по преференциален режим, различен от тарифни квоти, са уредени в раздел В от част I от приложение II към Регламент (ЕО) № 376/2008, чрез позоваване на специфични разпоредби от секторните регламенти на Комисията. Тъй като тези регламенти междувременно са били отменени, е целесъобразно да се определи размерът на гаранцията и срокът на валидност на лицензиите за внос на съответните продукти в посочения раздел.
(8)
Кодовете на продуктите, за които се изисква лицензия за внос, понастоящем са изброени в част I от приложение II към Регламент (ЕО) № 376/2008. С член 2 от Регламент (ЕО) № 1667/2006 на Съвета от 7 ноември 2006 г. относно глюкозата и лактозата (5) обхватът на всички разпоредби, и по-специално системата за търговия с трети страни, приети за млечните продукти лактоза и лактозен сироп, попадащи под код по КН 1702 19 00, се разширява върху промишлените продукти лактоза и лактозен сироп, попадащи под код по КН 1702 11 00. С оглед на по-голяма пълнота, прозрачност и яснота е целесъобразно код по КН 1702 11 00 да се включи в част I от приложение II към Регламент (ЕО) № 376/2008.
(9)
Хоризонталните правила относно възможността за прехвърляне на лицензии, включително прехвърляне на правата, произтичащи от лицензии или сертификати, са посочени в член 8, параграф 1 от Регламент (ЕО) № 376/2008. В интерес на яснотата по отношение на възможността за прехвърляне на лицензии, издадени в съответствие с член 1, параграф 2, буква а), подточка ii) от Регламент (ЕО) № 376/2008 по отношение на тарифни квоти, е подходящо да се адаптира член 6, параграф 7 от Регламент (ЕО) № 1342/2003 на Комисията от 28 юли 2003 г. относно определяне на специални подробни правила за прилагане на режима на вносни и износни лицензии за зърнените култури и в сектора на ориза (6).
(10)
Поради това Регламент (ЕО) № 376/2008 и Регламент (ЕО) № 1342/2003 следва да бъдат съответно изменени.
(11)
За по-голяма яснота е целесъобразно да се определят правила по отношение на лицензии за внос, издадени за семена от твърда пшеница, включително продукти, внесени в рамките на тарифните квоти, посочени в член 1, параграф 2, буква а), подточка iii) от Регламент (ЕО) № 376/2008, от ечемик и от сорго на зърна, различно от хибриди за посев, лицензиите за внос на корени от маниока, арарут или салеп, земни ябълки, сладки картофи и подобни корени и грудки с високо съдържание на нишесте или инулин, пресни, охладени, замразени или сушени, дори нарязани на парчета или агломерирани под формата на гранули; сърцевина на сагово дърво; сладки картофи за консумация от човека, както и лицензиите за износ, издадени за семена от твърда пшеница, ръж, ечемик и овес, които все още са в сила към датата на влизане в сила на настоящия регламент.
(12)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Изменение на Регламент (ЕО) № 376/2008
Приложение II към Регламент (ЕО) № 376/2008 се заменя с текста от приложението към настоящия регламент.
Член 2
Изменение на Регламент (ЕО) № 1342/2003
Член 6, параграф 7 от Регламент (ЕО) № 1342/2003 се заменя със следния текст:
„7. Чрез дерогация от член 8, параграф 1 от Регламент (ЕО) № 376/2008 правата, произтичащи от лицензиите, посочени в параграф 4 от настоящия член, не могат да се прехвърлят.“
Член 3
Преходни мерки
По искане на заинтересованите страни внесените гаранции за издаването на лицензии за внос на семена от твърда пшеница, включително продукти, внесени в рамките на тарифните квоти, посочени в член 1, параграф 2, буква а), подточка iii) от Регламент (ЕО) № 376/2008, от ечемик и от сорго на зърна, различно от хибриди за посев, на лицензии за внос на корени от маниока, арарут или салеп, земни ябълки, сладки картофи и подобни корени и грудки с високо съдържание на нишесте или инулин, пресни, охладени, замразени или сушени, дори нарязани на парчета или агломерирани под формата на гранули, сърцевина на сагово дърво и за сладки картофи за консумация от човека, както и за лицензиите за износ на семена от твърда пшеница, ръж, ечемик и от овес, се освобождават, когато са изпълнени следните условия:
а)
срокът на валидност на лицензиите не е изтекъл към датата на влизане в сила на настоящия регламент;
б)
лицензиите са били използвани само отчасти или изобщо не са използвани към датата на влизане в сила на настоящия регламент.
Член 4
Влизане в сила
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 16 май 2012 година.

Labels: 3
6